*****

ΚΑΝΟΝΙΣΜΟΣ (ΕΟΚ) αριθ. 1760/83 ΤΗΣ ΕΠΙΤΡΟΠΗΣ

της 29ης Ιουνίου 1983

περί ειδικών λεπτομερειών εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης και περί παρεκκλίσεως από τον κανονισμό (ΕΟΚ) αριθ. 2730/79 όσον αφορά την καταβολή της επιστροφής για το βούτυρο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 17 παράγραφος 4 και το άρθρο 28 καθώς και τις αντίστοιχες διατάξεις άλλων κανονισμών περί καθιερώσεως κοινής οργανώσεως της αγοράς στον τομέα των γεωργικών προϊόντων,

Εκτιμώντας:

ότι οι ειδικές λεπτομέρειες εφαρμογής του καθεστώτος πιστοποιητικών προκαθορισμού, που καθιερώθηκε για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης, θεσπίστηκαν από τον κανονισμό (ΕΟΚ) αριθ. 2049/75 της Επιτροπής της 25ης Ιουλίου 1975 περί ειδικών λεπτομερειών εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης (3), όπως τροποποιήθηκε τελευταία από τον κανονισμό (ΕΟΚ) αριθ. 1744/76 (4)·

ότι ο κανονισμός αυτός τροποποιήθηκε και πρέπει να τροποποιηθεί σημαντικά για να είναι σύμφωνος με τη βασική νομοθεσία που αφορά τα εν λόγω προϊόντα· ότι πρέπει, επομένως, να επανασυνταχθεί ο κανονισμός και να επέλθουν ορισμένες προσαρμογές· ότι οι ειδικές αυτές λεπτομέρειες συμπληρώνουν τις διατάξεις του κανονισμού (ΕΟΚ) αριθ. 3183/80 της Επιτροπής της 3ης Δεκεμβρίου 1980 περί κοινών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΟΚ) αριθ. 2666/82 (6)·

ότι για να είναι δυνατόν να παρακολουθείται η εξέλιξη των εξαγωγών εμπορευμάτων με μεγάλη περιεκτικότητα σε λιπαρά γάλακτος, κρίνεται σκόπιμο να προβλέπεται ότι η επιστροφή για τη ζώνη Γ2 ισχύει μόνο για τις εξαγωγές που πραγματοποιούνται με την κάλυψη πιστοποιητικού προκαθορισμού της επιστροφής· ότι αποδεικνύεται αναγκαίο να προβλέπεται ότι στο πιστοποιητικό προκαθορισμού πρέπει να αναφέρεται υποχρεωτικά ο προορισμός του προϊόντος και να εξασφαλίζεται η τήρηση του υποχρεωτικού αυτού προορισμού θέτοντας σαν όρο, για τη χορήγηση ενός μέρους της επιστροφής, την προσκόμιση απόδειξης για το ότι το προϊόν έχει φθάσει στον προορισμό του· ότι, για το σκοπό αυτό, πρέπει να προβλέπονται ειδικές διατάξεις που παρεκκλίνουν από τις διατάξεις των κανονισμών (ΕΟΚ) αριθ. 2730/79 (7) και (ΕΟΚ) αριθ. 798/80 (8) της Επιτροπής· ότι πρέπει να αναφέρεται ο προορισμός σύμφωνα με τον τρόπο που αναφέρεται στο παράρτημα του κανονισμού (ΕΟΚ) αριθ. 1098/68 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 2283/81 (10)·

ότι για τον ίδιο ακριβώς λόγο είναι απαραίτητο να ισχύουν για τα προϊόντα αυτά, mutatis mutandis, οι διατάξεις του κανονισμού (ΕΟΚ) αριθ. 583/83 της Επιτροπής της 15ης Μαρτίου 1983 που τροποποίησε τον κανονισμό (ΕΟΚ) αριθ. 2729/81 όσον αφορά τα πιστοποιητικά εξαγωγής για το βούτυρο, κατά παρέκκλιση από τον κανονισμό (ΕΟΚ) αριθ. 2730/79 όσον αφορά την καταβολή της επιστροφής για το βούτυρο (11), λαμβάνοντας υπόψη την προσωρινή αναστολή του άρθρου 10 παράγραφος 2 του κανονισμού (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του προκαθορισμού των επιστροφών στον τομέα του γάλακτος και των γαλακτοκομικών προϊόντων (12), όπως τροποποιήθηκε τελευταία από τον κανονισμό (ΕΟΚ) αριθ. 583/83 (13)· ότι είναι, επίσης, απαραίτητο να ισχύει το σύστημα πληροφόρησης που καθορίζεται από το άρθρο 6 του κανονισμού (ΕΟΚ) αριθ. 210/69 της Επιτροπής της 31ης Ιανουαρίου 1969 περί των κοινοποιήσεων μεταξύ των Κρατών μελών και της Επιτροπής στον τομέα του γάλακτος και των γαλακτοκομικών προϊόντων (14), όπως τροποποιήθηκε τελευταία από τον κανονισμό (ΕΟΚ) αριθ. 1768/82 (15)·

ότι τα μέτρα που προβλέπονται στον παρόντα κανονισμό είναι σύμφωνα με τις γνώμες των Επιτροπών Διαχειρίσεως Σιτηρών, Κρέατος Πουλερικών και Αυγών, Γάλακτος και Γαλακτοκομικών Προϊόντων, και Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός θεσπίζει τις ειδικές λεπτομέρειες εφαρμογής του καθεστώτος πιστοποιητικών προκαθορισμού των οποίων η δημιουργία προβλέπεται στο άρθρο 6 του κανονισμού (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης (1).

Άρθρο 2

Το πιστοποιητικό προκαθορισμού, αποκαλούμενο στο εξής « πιστοποιητικό», ζητείται και εκδίδεται για ένα μόνο προϊόν βάσεως. Φέρει την περιγραφή των εμπορευμάτων υπό τη μορφή την οποία αυτό το προϊόν βάσεως εξάγεται. Δύο ή περισσότερες περιγραφές εμπορευμάτων μπορούν να αναφέρονται σε ένα πιστοποιητικό εάν:

- το ίδιο ποσοστό επιστροφής χορηγείται στο εν λόγω προϊόν βάσεως το οποίο εξάγεται υπό τη μορφή των αναφερομένων εμπορευμάτων,

- η ίδια περίοδος ισχύος, όπως αναφέρεται στο άρθρο 4, εφαρμόζεται στα αναφερόμενα εμπορεύματα.

Άρθρο 3

Η αίτηση πιστοποιητικού και το πιστοποιητικό περιλαμβάνουν:

α) στο χώρο 12, περιγραφή των προς εξαγωγή εμπορευμάτων και την κλάση(εις) ή διάκριση(εις) του Κοινού Δασμολογίου στις οποίες υπάγονται, που αναφέρονται στα παραρτήματα Β και Γ του κανονισμού (ΕΟΚ) αριθ. 3035/80· εντούτοις, όταν το ποσοστό επιστροφής που αναλογεί στο προϊόν βάσεως για το οποίο εκδόθηκε το πιστοποιητικό διαφοροποιείται ανάλογα με τη δασμολογική κατάσταση ή τα χαρακτηριστικά του προς εξαγωγή εμπορεύματος, το πιστοποιητικό πρέπει να καθορίζει την ακριβή φύση αυτών των εμπορευμάτων και να προσδιορίζει τη διάκριση του Κοινού Δασμολογίου στην οποία υπάγονται·

β) στο χώρο 6 τη φύση και στους χώρους 10 και 11 την ποσότητα, εκφραζόμενη σε καθαρό βάρος, του προϊόντος βάσεως, που περιλαμβάνεται στο παράρτημα Α του κανονισμού (ΕΟΚ) αριθ. 3035/80, για το οποίο η επιστροφή πρέπει να καθορισθεί εκ των προτέρων, η φύση και η ποσότητα καθορίζονται, σύμφωνα με το άρθρο 1 παράγραφος 2 και άρθρο 3 παράγραφοι 1 έως 3 του εν λόγω κανονισμού· στους χώρους 7 και 8, αντίστοιχα, την περιγραφή σύμφωνα με την ονοματολογία του Κοινού Δασμολογίου, και την κλάση του Κοινού Δασμολογίου που αντιστοιχεί στο προϊόν βάσεως, για το οποίο εκδίδεται το πιστοποιητικό·

γ) όταν εφαρμόζονται οι διατάξεις του άρθρου 6, στο χώρο 12, εκτός από τις ενδείξεις που προβλέπονται υπό α), και την ποσότητα διατυπωμένη σε καθαρό βάρος των σχετικών εμπορευμάτων, η οποία αντιστοιχεί στην ενδεικτική ποσότητα του βασικού προϊόντος που ανφέρεται στο χώρο 10.

Άρθρο 4

1. Το πιστοποιητικό ισχύει από την ημερομηνία εκδόσεώς του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80:

- για τα προϊόντα που υπάγονται στην κοινή οργάνωση αγοράς στους τομείς ζάχαρης, σιτηρών και αυγών, μέχρι τη λήξη του πέμπτου μήνα που ακολουθεί τον μήνα της εκδόσεώς του, και

- για τα προϊόντα που υπάγονται στην κοινή οργάνωση αγοράς στους τομείς του γάλακτος και των γαλακτοκομικών προϊόντων, μέχρι του τέλους του έκτου μήνα που έπεται του μήνα της εκδόσεώς του.

Εντούτοις, στην περίπτωση εξαγωγής εμπορευμάτων βάσει δημοπρασίας που αναφέρεται στο άρθρο 43 του κανονισμού (ΕΟΚ) αριθ. 3183/80 που προκηρύσσεται σε τρίτη χώρα-εισαγωγέα, το πιστοποιητικό ισχύει μέχρι την ημερομηνία κατά την οποία οι υποχρεώσεις που απορρέουν από την κατακύρωση πρέπει να τηρηθούν, η διάρκεια όμως ισχύος του πιστοποιητικού δεν μπορεί να είναι ανώτερη:

- για τα προϊόντα που υπάγονται στην κοινή οργάνωση αγοράς στους τομείς ζάχαρης και σιτηρών, από οκτώ μήνες που έπονται του μήνα της εκδόσεώς του, και

- για τα προϊόντα που υπάγονται στην κοινή οργάνωση αγοράς στους τομείς του γάλακτος και των γαλακτοκομικών προϊόντων, από δεκατρείς μήνες που έπονται του μήνα της εκδόσεως του πιστοποιητικού. Για τα ίδια αυτά προϊόντα, αυτό το μέγιστο όριο της διάρκειας ισχύος γίνεται δεκαοκτώ μήνες στην περίπτωση εξαγωγής βάσει δημοπρασίας που αναφέρεται στο κατωτέρω άρθρο 6.

2. Κατά παρέκκλιση από την παράγραφο 1:

α) για το κριθάρι που εξάγεται υπό μορφή μπίρας (που υπάγεται στην κλάση 22.03 του Κοινού Δασμολογίου), το πιστοποιητικό ισχύει μέχρι το τέλος του ενδέκατου μήνα που έπεται του μήνα της εκδόσεώς του:

β) για τα αυγά πουλερικών ορνιθώνος μετά κελύφους, φρέσκα ή διατηρημένα, τα μη προοριζόμενα για επώαση τα οποία λαμβάνονται υπόψη για τον υπολογισμό της επιστροφής που εφαρμόζεται κατά την εξαγωγή της ωαλβουμίνης (που υπάγεται στη διάκριση ex 35.02 Α ΙΙ α) του Κοινού Δασμολογίου), το πιστοποιητικό ισχύει μέχρι το τέλος του τρίτου μήνα που έπεται του μήνα της εκδόσεώς του.

Άρθρο 5

Σε περίπτωση εξαγωγής εμπορευμάτων, που καλύπτονται από την κοινή οργάνωση αγοράς του γάλακτος και των γαλακτοκομικών προϊόντων, μετά από δημοπρασία σύμφωνα με το άρθρο 43 του κανονισμού (ΕΟΚ) αριθ. 3183/80, κατά παρέκκλιση από το δεύτερο εδάφιο της παραγράφου 2 του άρθρου τούτου, ο αιτών το πιστοποιητικό πρέπει σε διάστημα 90 ημερών από τη λήξη της προθεσμίας υποβολής των προσφορών:

- είτε για να ενημερώσει τον εκδώσαντα οργανισμό έγγραφα, τα αποτελέσματα του διαγωνισμού,

- είτε για να προσκομίσει την απόδειξη παρατάσεως της προθεσμίας υποβολής των προσφορών με κατάλληλα έγγραφα.

- είτε για να ενημερώσει τον εκδώσαντα οργανισμό ότι δεν είναι σε θέση να γνωρίζει τα αποτελέσματα του διαγωνισμού εντός της προθεσμίας αυτής για λόγους ανεξάρτητους από αυτόν.

Στην περίπτωση κατά την οποία ο αιτών το πιστοποιητικό δεν τηρεί τις διατάξεις αυτές, το πιστοποιητικό δεν εκδίδεται και η ασφάλεια καταπίπτει.

Άρθρο 6

1. Στην περίπτωση που οι όροι του διαγωνισμού, που διενεργείται από τις ένοπλες δυνάμεις που έχουν στρατοπεδεύσει στο έδαφος Κράτους μέλους και δεν ανήκουν στη σημαία του, προσδιορίζουν μόνο κατά προσέγγιση την ποσότητα των προς προμήθεια εμπορευμάτων, διότι η ποσότητα της οποίας θα γίνει προμήθεια, στην πραγματικότητα, δεν είναι δυνατόν να προσδιορισθεί παρά κατά τη λήξη της προβλεπόμενης στην πρόσκληση περιόδου παραδόσεως, το πιστοποιητικό που αφορά το προϊόν βάσεως που εξάγεται υπό τη μορφή αυτών των εμπορευμάτων εκδίδεται για την ποσότητα που αντιστοιχεί στην ποσότητα των εν λόγω εμπορευμάτων, η οποία καθορίζεται κατά προσέγγιση στους όρους του διαγωνισμού και ονομάζεται «ενδεικτική ποσότητα». Στην περίπτωση αυτή, μία από τις ακόλουθες ενδείξεις τίθεται στο χώρο 12 της αιτήσεως του πιστοποιητικού και του πιστοποιητικού:

«Ενδεικτική ποσότητα»,

«Anslaaet maengde»,

«Richtmenge»,

«Target quantity»,

«Quantite indicative»,

«Quantita indicativa»,

«Geschatte hoeveelheid».

Το πιστοποιητικό είναι δυνατόν να χρησιμοποιηθεί για ποσό που δεν υπερβαίνει αυτήν την ποσότητα.

Η υποχρέωση εξαγωγής τηρείται όταν η ποσότητα του προϊόντος βάσεως, το οποίο αντιστοιχεί στην ποσότητα των εμπορευμάτων που ορίσθηκε για την προμήθεια από τον οργανισμό ο οποίος διενήργησε το διαγωνισμό, και ονομάσθηκε «ενδεικτική ποσότητα» εχει εξαχθεί. Οι ενδιαφορόμενοι προσκομίζουν στον οργανισμό εκδόσεως του πιστοποιητικού τα απαραίτητα αποδεικτικά στοιχεία.

2. Στην περίπτωση κατά την οποία η ποσότητα για εξαγωγή είναι ανώτερη της ενδεικτικής ποσότητας, χορηγούνται ένα ή περισσότερα συμπληρωματικά πιστοποιητικά από τον οργανισμό εκδόσεως του αρχικού πιστοποιητικού ύστερα από αίτηση του ενδιαφερομένου.

Το συμπληρωματικό πιστοποιητικό περιέχει τις ίδιες ενδείξεις με εκείνες του αρχικού πιστοποιητικού, εκτός από αυτές που αφορούν την ποσότητα και την ημερομηνία εκδόσεως. Επί πλέον στο χώρο 2 τίθεται μία από τις ακόλουθες ενδείξεις:

«Συμπληρωματικό πιστοποιητικό»,

«Ekstra forudfastsaettelsesattest»,

«Zusatz-Vorausfestsetzungsbescheinigung»,

«Additional advance-fixing certificate»,

«Certificat complementaire»,

«Titolo complementare»,

«Aanvullend certificaat».

3. Στην περίπτωση που η οριστική ποσότητα είναι κατώτερη από την ενδεικτική ποσότητα που μνημονεύεται στο αρχικό πιστοποιητικό και, ενδεχομένως, στο ή στα συμπληρωματικά πιστοποιητικά, η ασφάλεια που αντιστοιχεί στη διαφορά αποδεσμεύεται.

4. Οι διατάξεις του άρθρου 33 παράγραφος 3 πρώτο εδάφιο του κανονισμού (ΕΟΚ) αριθ. 3183/80 δεν εφαρμόζονται στα πιστοποιητικά που εκδίδονται σύμφωνα με το παρόν άρθρο.

5. Όταν υποβάλλεται αίτηση πιστοποιητικού για εξαγωγή λόγω διαγωνισμού αναφερομένου στην παράγραφο 1 δεν εφαρμόζονται οι διατάξεις του δεύτερου και τρίτου εδαφίου του άρθρου 43 παράγραφος 2 του κανονισμού (ΕΟΚ) αριθ. 3183/80.

Άρθρο 7

1. Οι διατάξεις του παρόντος άρθρου εφαρμόζονται στα προϊόντα που υπάγονται στην κλάση 04.03 του Κοινού Δασμολογίου, τα οποία εξάγονται υπό μορφή εμπορευμάτων που υπάγονται στις διακρίσεις 18.06 Δ ΙΙ γ) και 21.07 Η VII μέχρι ΙΧ του Κοινού Δασμολογίου.

2. Τα πιστοποιητικά που φέρουν στο τετραγωνίδιο 12 την ένδειξη εμπορευμάτων που υπάγονται στις διακρίσεις που αναφέρονται στην παράγραφο 1 δεν δύνανται να φέρουν την ένδειξη εμπορευμάτων υπαγομένων σε άλλες διακρίσεις.

3. Τα πιστοποιητικά εκδίδονται μόνο την πέμπτη εργάσιμη ημέρα που ακολουθεί την ημέρα καταθέσεως της αιτήσεως, εφόσον δεν ελήφθησαν ειδικά μέτρα κατά τη διάρκεια αυτής της προθεσμίας.

4. Όσον αφορά τα προϊόντα που αναφέρονται στην παράγραφο 1, τα οποία θα εξαχθούν προς έναν από τους προορισμούς που αναφέρονται στα άρθρα 5 ή 19β του κανονισμού (ΕΟΚ) αριθ. 2730/79, η αίτηση πιστοποιητικού και το πιστοποιητικό φέρουν στο χώρο 13 είτε τη μνεία «ζώνη Γ2» είτε τη μνεία «ζώνη Γ1» η « προορισμός άλλος από τις ζώνες Γ1 και Γ2». Το πιστοποιητικό επιβάλλει υποχρέωση εξαγωγής προς τον προορισμό που καθορίζεται με τον τρόπο αυτό. Επιπλέον, η αίτηση πιστοποιητικού και το πιστοποιητικό φέρουν στο χώρο 13, ενδεικτικά, τη μνεία της τρίτης χώρας προορισμού ή του ειδικού προορισμού.

Οι ζώνες προορισμού είναι εκείνες που καθορίζονται στον κανονισμό (ΕΟΚ) αριθ. 1098/68.

5. Όσον αφορά τα προϊόντα που αναφέρονται στην παράγραφο 1, η επιστροφή που καθορίζεται δεν εφαρμόζεται στις εξαγωγές προς τη ζώνη Γ2 μόνο εφόσον καλύπτεται από πιστοποιητικό. 6. Για την καταβολή της επιστροφής, είτε προκαθοριζόμενη είτε μη προκαθοριζόμενη, για τα προϊόντα που αναφέρονται στην παράγραφο 1, εφαρμόζονται οι ακόλουθες ειδικές διατάξεις:

α) Κατά παρέκκλιση από τις διατάξεις του άρθρου 9 παράγραφος 1 και των άρθρων 21, 22 και 24 του κανονισμού (ΕΟΚ) αριθ. 2730/79 και με την επιφύλαξη του άρθρου 10 του κανονισμού αυτού, καταβάλλεται ποσό ίσο με το 80 % του ποσοστού της επιστροφής που εφαρμόζεται στην εξαγωγή, αφού προσκομιστεί η απόδειξη που αναφέρεται στο άρθρο 9 παράγραφος 1 δεύτερη περίπτωση του κανονισμού αυτού.

β) Σε περίπτωση προκαταβολής της επιστροφής, το ποσό που προκύπτει από την εφαρμογή του άρθρου 6 παράγραφος 3 πρώτη φράση του κανονισμού (ΕΟΚ) αριθ. 798/80, αντικαθίσταται από ποσό που υπολογίζεται, αφού ληφθεί υπόψη το 80 % του ποσοστού της επιστροφής που εφαρμόζεται κατά την εξαγωγή.

γ) Σε περίπτωση προκαθορισμού της επιστροφής, το υπόλοιπο ποσό της επιστροφής καταβάλλεται αφού προσκομιστεί η απόδειξη της εισαγωγής του προϊόντος σ' εναν από τους υποχρεωτικούς προορισμούς που αναφέρονται στο πιστοποιητικό σύμφωνα με τις παραγράφους 4 και 5.

δ) Σε περίπτωση μη προκαθορισμού της επιστροφής, το υπόλοιπο ποσό της επιστροφής καταβάλλεται αφού προσκομιστεί η απόδειξη της εισαγωγής του εμπορεύματος σε έναν από τους προορισμούς εκτός από εκείνους που υπάγονται στη ζώνη Γ2.

ε) Σχετικά με την απόδειξη που αναφέρεται στις παραγράφους γ) και δ), εφαρμόζονται οι διατάξεις του άρθρου 19β και του άρθρου 20 παράγραφοι 2, 3, 4, 5 και 6 του κανονισμού (ΕΟΚ) αριθ. 2730/79.

ζ) Κατά την έννοια της παρούσας παραγράφου, το ποσοστό της επιστροφής που εφαρμόζεται κατά την εξαγωγή είναι:

- το προκαθορισμένο ποσοστό, σε περίπτωση που η επιστροφή προκαθορίζεται,

- το ποσοστό κατά την ημέρα ολοκλήρωσης των τελωνειακών διατυπώσεων εξαγωγής ή την ημέρα αποδοχής της δήλωσης πληρωμής που αναφέρεται στο άρθρο 3 παράγραφος 2 του κανονισμού (ΕΟΚ) αριθ. 798/80, σε περίπτωση μη προκαθορισμού της επιστροφής.

7. Οι διατάξεις του παρόντος άρθρου δεν εφαρμόζονται, όταν το πιστοποιητικό έχει ζητηθεί πριν από την ημερομηνία έναρξης ισχύος του παρόντος κανονισμού.

8. Οι διατάξεις του άρθρου 6 του κανονισμού (ΕΟΚ) αριθ. 210/69 εφαρμόζονται μόνο εφόσον η περιγραφή των εμπορευμάτων και του προϊόντος βάσεως για το οποίο έχει εκδοθεί το πιστοποιητικό θα γίνει σύμφωνα με τις διατάξεις του άρθρου 3 του παρόντος κανονισμού.

Άρθρο 8

Το ποσό της ασφάλειας που αφορά τα πιστοποιητικά καθορίζεται στον ακόλουθο πίνακα:

1.2.3 // // // // Κλάση

του Κοινού

Δασμολογίου

// Περιγραφή των προϊόντων βάσεως

// Ποσό σε ECU/100 χγρ

καθαρού βάρους

βασικών προϊόντων,

πλην άλλης

αναφερόμενης

ένδειξης // // // // // // // ex 04.02 Α ΙΙ // Γάλα εις κόνιν παραγόμενο με μέθοδο spray, περιεκτικότητος εις λιπαράς ουσίας κατώτερης του 1,5 % κατά βάρος και περιεκτικότητος εις ύδωρ κατώτερης του 5 % κατά βάρος (PG 2) // 2,00 // ex 04.02 Α ΙΙ // Γάλα εις κόνιν παραγόμενο με μέθοδο spray, περιεκτικότητος εις λιπαράς ουσίας 26 % κατά βάρος και περιεκτικότητος εις ύδωρ κατώτερης του 5 % κατά βάρος (PG 3) // 2,00 // ex 04.02 Α ΙΙΙ // Συμπυκνωμένο γάλα περιεκτικότητος εις λιπαράς ουσίας 7,5 % κατά βάρος και περιεκτικότητος ξηράς ύλης ίσης προς 25 % κατά βάρος (PG 4) // 2,00 // ex 04.03 Α // Βούτυρο περιεκτικότητος εις λιπαράς ουσίας 82 % κατά βάρος (PG 6) // 4,00 // 04.05 Α Ι β) // Αυγά πουλερικών ορνιθώνος με κέλυφος, νωπά ή διατετηρημένα, διάφορα των αυγών προς επώασιν, εξαγόμενα υπό μορφήν ωαλβουμίνης // 1,70 // 10.01 Β // Σίτος και σμιγός (μείγμα σίτου και σικάλης) // 0,60 // 10.02 // Σίκαλις // 0,60 // 10.03 // Κριθή // 0,60 // 10.04 // Βρώμη // 0,60 // 10.05 Β // Αραβόσιτος // 0,60 // 10.06 Β Ι β) // Όρυζα αποφλοιωμένη // 0,60 // 10.06 Β ΙΙ β) // Όρυζα λελευκασμένη // 0,60 // 10.06 Β ΙΙΙ // Όρυζα εις θραύσματα // 0,60 // 10.07 Γ // Σόργον // 0,60 // // // // Κλάση

του Κοινού

Δασμολογίου

// Περιγραφή των προϊόντων βάσεως

// Ποσό σε ECU/100 χγρ

καθαρού βάρους

βασικών προϊόντων,

πλην άλλης

αναφερόμενης

ένδειξης // // // // // 11.01 Α // Άλευρον σίτου και σμιγού // 0,60 // 11.01 Β // Άλευρον σικάλεως // 0,60 // 11.02 Α Ι α) // Πληγούρια και σιμιγδάλια σίτου σκληρού // 0,60 // 11.02 Α Ι β) // Πληγούρια και σιμιγδάλια σίτου μαλακού // 0,60 // ex 17.01 Α // Σάκχαρις λευκή // 3,50 // 17.01 Β // Σάκχαρις ακατέργαστος // 3,50 // ex 17.02 Α ΙΙ // Γαλακτοσάκχαρον περιέχον κατά βάρος εις ξηράν κατάστασιν 98,5 % καθαρού προϊόντος (PG 12) // 2,00 // 17,02 Δ Ι // Ισοαμυλοσάκχαρον (ECU/100 kg καθαρού βάρους ξηράς τροφής) // 3,50 // ex 17.02 Δ ΙΙ // Σιρόπια τεύτλων ή σακχαροκαλάμου, περιέχοντα κατά βάρος εις ξηράν κατάστασιν 98 % ή περισσότερον σακχαρόζην (συμπεριλαμβανομένου και του ιμβερτοποιημένου σακχάρου εκφραζομένου εις σακχαρόζην) // 3,50 // 17.03 // Μελάσσαι // 0,75 // // //

Άρθρο 9

1. Ο κανονισμός (ΕΟΚ) αριθ. 2049/75 καταργείται από την 1η Ιουλίου 1983.

2. Κάθε αναφορά στις κοινοτικές πράξεις στον κανονισμό (ΕΟΚ) αριθ. 2049/75 ή σε ορισμένα άρθρα του θεωρείται αναφορά στα αντίστοιχα άρθρα του παρόντος κανονισμού.

Άρθρο 10

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 29 Ιουνίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 163 της 22. 6. 1983, σ. 56.

(3) ΕΕ αριθ. L 213 της 11. 8. 1975, σ. 37.

(4) ΕΕ αριθ. L 195 της 21. 7. 1976, σ. 9.

(5) ΕΕ αριθ. L 338 της 13. 12. 1980, σ. 1.

(6) ΕΕ αριθ. L 283 της 6. 10. 1982, σ. 7.

(7) ΕΕ αριθ. L 317 της 12. 12. 1979, σ. 1.

(8) ΕΕ αριθ. L 87 της 1. 4. 1980, σ. 42.

(9) ΕΕ αριθ. L 184 της 29. 7. 1968, σ. 10.

(10) ΕΕ αριθ. L 223 της 8. 8. 1981, σ. 10.

(11) ΕΕ αριθ. L 70 της 16. 3. 1983, σ. 26.

(12) ΕΕ αριθ. L 272 της 26. 9. 1981, σ. 19.

(13) ΕΕ αριθ. L 70 της 16. 3. 1983, σ. 26.

(14) ΕΕ αριθ. L 28 της 5. 2. 1969, σ. 1.

(15) ΕΕ αριθ. L 196 της 5. 7. 1982, σ. 14.

(1) ΕΕ αριθ. L 323 της 29. 11. 1980, σ. 27.